26. maijs

26. maijs ir gada 146. diena pēc Gregora kalendāra (147. garajā gadā). Līdz gada beigām ir atlikušas 219 dienas.

Notikumi 
 1896. gads — Nikolajs II kļuva par Krievijas caru.
 1908. gads — Masdžedasoleimanā (Masjed Soleyman, مسجد سلیمان) tika atklāta pirmā lielākā komerciālā naftas atradne Vidējos Austrumos.
 1918. gads — dibināta Gruzijas Demokrātiskā Republika.
 1953. gads — sākās Noriļskas sacelšanās — lielākā Padomju Savienības soda nometņu sistēmā (Gulagā).
 1966. gads — Gajāna ieguva neatkarību no Apvienotās Karalistes.
 1972. gads — Maskavā starp ASV un PSRS noslēgts Pretraķešu aizsardzības sistēmu ierobežošanas līgums.
 1980. gads — PSRS palaists kosmosa kuģis Sojuz-36 ar pirmo Ungārijas kosmonautu Bertalanu Farkašu.
 1986. gads — Eiropas Kopiena pieņēma Eiropas karogu.
 1983. gads — Japānā, ziemeļu Honsju notika 7,7 balles stipra zemestrīce un cunami, kurā gāja bojā 104 un tika ievainoti 163 iedzīvotāji.
 2001. gads — CIP atslepenoja 39. paragrāfu 1991. gada janvāra Līča kara ziņojumā par Irākas kodolprogrammu.
 2006. gads — 6,3 balles stiprā zemestrīcē Javas salā gāja bojā 5700 cilvēku.
 2020. gads — Džordža Floida nāve izraisīja plašus protestus daudzās ASV pilsētās.

Dzimuši 
 1053. gads — Vladimirs Monomahs (Владимир Мономах), Kijivas lielkņazs (miris 1125. gadā)
 1478. gads — Klements VII (Clemens VII), Romas pāvests (miris 1534. gadā)
 1602. gads — Filips de Šampēņs (Philippe de Champaigne), franču mākslinieks (miris 1676. gadā)
 1650. gads — Džons Čērčils (John Churchill), Anglijas karavadonis un valstsvīrs (miris 1722. gadā)
 1822. gads — Edmons de Gonkūrs (Edmond de Goncourt), franču rakstnieks (miris 1896. gadā)
 1878. gads — Lisjēns Uto (Lucien Huteau), franču politiķis (miris 1975. gadā)
 1907. gads — Džons Veins (John Wayne), ASV aktieris (miris 1979. gadā)
 1923. gads — Vilnis Detlovs, latviešu matemātiķis (miris 2007. gadā)
 1926. gads — Mailss Deiviss (Miles Davis), ASV mūziķis (miris 1991. gadā)
 1928. gads — Džeks Kevorkjans (Jack Kevorkian), ASV ārsts, eitanāzijas popularizētājs (miris 2011. gadā)
 1941. gads — Imants Kalniņš, latviešu komponists, politiķis
 1948. gads — Stīvija Niksa (Stevie Nicks), ASV dziedātāja
 1951. gads:
 Muhameds Fāriss (محمد أحمد فارس‎), Sīrijas pirmais kosmonauts
 Sallija Raida (Sally Ride), ASV kosmonaute (mirusi 2012. gadā)
 1964. gads — Lenijs Kravics (Lenny Kravitz), ASV mūziķis
 1966. gads — Helēna Bonema Kārtere (Helena Bonham Carter), angļu aktrise
 1970. gads:
 Dzintars Zaķis, latviešu politiķis
 Alekss Gārlends (Alex Garland), angļu kinorežisors

Miruši 
 753. gads — Beda Cienījamais (Bede the Venerable), angļu mūks un vēsturnieks (dzimis 672. gadā)
 1512. gads — Bajezids II (بايزيد ثان), osmaņu sultāns (dzimis 1447. gadā)
 1552. gads — Sebastiāns Minsters (Sebastian Münster), vācu kartogrāfs un ivrita skolotājs (dzimis 1488. gadā)
 1703. gads — Semjuels Pīpss (Samuel Pepys), angļu ierēdnis (dzimis 1633. gadā)
 1818. gads (j.s., pēc v.s. ) — Mihaels Andreass Barklajs de Tolli (Михаил Барклай де Толли, Michael Andreas Barclay de Tolly), vācbaltiešu Krievijas ģenerālis, kara ministrs, kņazs (dzimis 1761. gadā)
 1876. gads — Františeks Palackis (František Palacký), čehu sabiedrisks darbinieks (dzimis 1798. gadā)
 1901. gads (j.s., pēc v.s. ) — Johans Klapje de Kolongs (Johann Clappier de Colongue), vācbaltiešu Krievijas inženieris un izgudrotājs (dzimis 1839. gadā)
 1955. gads — Alberto Askari (Alberto Ascari), itāliešu autosportists (dzimis 1918. gadā)
 1976. gads — Martīns Heidegers (Martin Heidegger), vācu filozofs (dzimis 1889. gadā)
 2010. gads — Jānis Anerauds, latviešu rakstnieks (dzimis 1924. gadā)
 2017. gads — Zbigņevs Bžeziņskis (Zbigniew Brzezinski), poļu ASV politologs (dzimis 1928. gadā)
 2018. gads — Elans Bīns (Alan Bean), ASV kosmonauts (dzimis 1932. gadā)
 2021. gads — Tarčīzjo Burničs (Tarcisio Burgnich), Itālijas futbolists un futbola treneris (dzimis 1939. gadā)
 2022. gads:
 Endrū Flečers (Andrew Fletcher), angļu mūziķis (dzimis 1961. gadā)
 Rejs Liota (Ray Liotta), ASV aktieris (dzimis 1954. gadā)

Svētku un piemiņas dienas 
 Neatkarības atjaunošanas diena (Gruzija)
 Neatkarības diena (Gajāna)

Maijs